ASL AFTERNOON TRADE – บล.เอเอสแอล
ASL AFTERNOON TRADE - บล.เอเอสแอล
ASL AFTERNOON TRADE - บล.เอเอสแอล
13 ก.ย. 2562

SET แกว่งตัวในแดนบวกขานรับปัจจัยภายนอก
ตลาดหุ้นไทยภาคเช้าเปิดที่จุดสูงและแกว่งตัวผันผวนภายในกรอบ 1,666-1,654 โดยแรงขายทำกำไรทางเทคนิคฯรายหลักทรัพย์ที่ปรับขึ้นแรงช่วงก่อนหน้า กลุ่มธนาคาร และกลับเข้าซื้อหุ้นกลุ่มที่Laggardกว่า เช่น ปิโตรเคมี การเงิน-เช่าซื้อ ก่อสร้างเป็นต้น ระยะสั้นการปรับตัวSETมีแนวรับหลัก 1,654 เป็นจุดพิจารณาของการเข้าซื้อเพื่อเล่นรอบในกรอบขาขึ้นและติดตามผลการประชุมFOMCในสัปดาห์หน้า
กลยุทธ์ – ดัชนีปิดภาคเช้าปรับยืน 1,660 ด้วยแท่งเทียนHammer ปริมาณการซื้อขายลดน้อยลงอย่างมีนัยสำคัญ แนวโน้มแกว่งตัวออกด้านข้างเพื่อสร้างฐานราคา แนวรับหลักเน้นยืน 1,654 ไม่ควรต่ำกว่าลงมา
 
MTC ทำรูปแบบ Doji morning star เป็นขาขึ้น
ปิด 56.50
แนวรับ  55.50 / 54.50 แนวต้าน 58.00 / 60.50 Cut loss     &lt; 54.50
แท่งเทียนปรับตัวขึ้นเบรกแนวต้าน EMA 10 วันได้และทำรูปแบบ Doji morning star เป็นสัญญาณการกลับตัวขึ้น หากยืน 56.00-55.50 ได้มั่นคงเป็นสัญญาณบวก ขณะที่ Slow stoc. + RSI + MACD ส่งค่าบวกเป็นโมเมนตัมขาขึ้น
 
WHA ปรับตัวขึ้นเน้นยืน 4.74-4.70 เพื่อจบขาลง
ปิด  4.80
แนวรับ 4.70 / 4.50 แนวต้าน 4.82 / 4.90Cut loss      &lt; 4.50
แท่งเทียนปรับตัวขึ้นจากกรอบแนวรับ EMA50 วัน 4.74-4.70 หากผ่านยืนได้มั่นคงจะเป็นการจบขาลงในระยะสั้น แนวต้านทดสอบ EMA10 วันที่ 4.82 จะเป็นจุดพิจารณาการยืนยันกลับตัวขึ้น ขณะที่ RSI เริ่มส่งสัญญาณบวก เป็นโมเมนตัมขาขึ้นต่อราคา
SELL SIGNAL  
THREL แนวโน้มขาลง เน้นยืน 3.70 ไม่ควรต่ำกว่า
ปิด 3.80
แนวรับ 3.76 / 3.70 แนวต้าน 3.90 / 4.00
แท่งเทียนปรับตัวลงต่อเนื่องตามขอบล่าง Bollinger band ที่ทำหน้าที่เป็นแนวรับขาลง หากปรับตัวต่ำกว่า 3.76 จะเป็นโมเมนตัมขาลง ให้รอเล่นรอบใหม่ที่ 3.70 – 3.66 ขณะที่ Slow stoc.+RSI ชี้ลงเข้าสู่ภาวะ Oversold ยังมองเป็นลบต่อแนวโน้ม
 
TIME TO SWITCH
ค้าปลีก
แนะนำ SWITCH กลุ่ม “ค้าปลีก” เช่น HMPRO CPALL DOHOME  ภายหลังจาก ม.หอการค้าฯ เผยดัชนีความเชื่อมั่นผู้บริโภค ส.ค. อยู่ที่ 73.6 ปรับลงต่อเนื่อง ต่ำสุดรอบ 33 เดือน จากความไม่มั่นใจในสถานการณ์ทางการเมืองเป็นสำคัญ อีกทั้งผู้บริโภคยังมีความกังวลเกี่ยวกับความไม่แน่นอนในการฟื้นตัวของเศรษฐกิจไทยแม้จะมีการออกมาตรการกระตุ้นเศรษฐกิจก็ตาม
ก่อสร้าง
แนะนำการลงทุนมาเป็นกลุ่ม “ก่อสร้าง” ในระยะสั้น  เช่น CK ITD STEC UNIQ เนื่องจากราคาปรับตัวลงไปมากจากความล่าช้าในเรื่องของการจัดทำงบประมาณรายจ่ายปี 2563 ภายหลังได้รับ sentiment เชิงบวกทั้งจากการคลายความกังวลเกี่ยวกับข้อพิพาทการค้าระหว่างสหรัฐและจีน และความคืบหน้าของงบประมาณปี 2563